Marlon Brando (do bliskych Bud, ur. 3 kwietnia 1924 we Omaha, Nebraska, um. 1 lipca 2004 we Los Angeles) – amerikański aktor, znony přede wšyjskym s rōl we takych filmach kej "Bana zwano požōndaniym", "Na nabřežach", "Dziki", "Uojciec chřestny" (prawdopodobniy jeigo nojbaři rozpoznawalno rola), abo "Čas Apokalipsy". Wyrežyserowou tyž western "Dwa ôbliča zymsty", we kerym sōm zagrou. Je uōn uwažany za jydnygo s nojwybitnijšych aktorōw amerikańskych. Brando wypracowou wuosny styl gry aktorskij, ôparty na systymie Stanisuawskigo. Grou guōwne role we dramatach, kōmedyjach i westernach, kaj zwykle wcielou sie we postacie zbōntowanych bohaterōw ô skōmplikowanej psychice. Jygo styl aktorski miou ajnflus na takych aktorōw kej James Dean, Paul Newman eli Robert De Niro. Jygo žycie prywatne bōuo buřliwe. Cera popeuniōua samobōjstwo, syna zawarli we cuchthauzie za morderstwo, a Brando miou problymy s nouōgym alkoholowym. We biōgrafiji "The Only Contender" kero bōua wydano we 1976 roku ôtwarcie přiznowou sie do Biseksualizmu, škryflajōnc: "Jak wielu chopōw mioužech doświadčynio hōmoseksualne, i niy ma mie za to gańba". Ôriyntacyjo Brando jasno zostoua sprecyzowano na portalu NNDB. Je laureatym wielu prestižowych nagrōd, m.in. dwōch Ôscarōw (poza tym zdobōu ješče šeść nōminacyji) – za "Uojca chřestnygo" i "Na nabřežach". We 1973 roku ôdmōwiyu přijyńcio Ôscara za "Uojca chřestnygo" , coby zaprotestować přeciwko dyskryminacyji Indianerōw i jejich zcygańōnymu předstawianiu we westernach, a tyž we geście poparcio do Indjanerōw ze Ruchu Indianerōw Amerikańskych kere ôkupowali Wounded Knee we rezerwacie Pine Ridge. Miast niygo na scyna wylazua modo Indjanerka Sacheen Littlefeather (Maria Cruz), kero we jygo imiyniu ôdgodoua přijyńcio nagrody a wyjaśniua tygo powody (Brando wspierou potym m.in. přiwōdce ôkupacyji Dennisa Banksa). Krōm nagrōd prestižowych mo tyž na swoim kōńcie Zuoto Malina za rola we filmie Wyspa doktora Moreau a dwie nōminacyje – za Wzōr i Kolōmba ôdkrywce. Filmografia. Nojwažnijše filmy s filmografii Marlona Brando: 2001: "Rozgrywko" ("The Score") 1998: "Uatwo forsa" ("Easy Money") 1997: "Śmiouy" ("The Brave") 1996: "Wyspa doktora Moreau" ("The Island ôf Doctor Moreau") 1996: "Don Juan DeMarco" 1992: "Kolōmb ôdkrywca" ("Christopher Columbus") 1990: "Nowicjuš" ("The Freshman") 1980: "Wzōr" ("The Formula") 1979: "Čas apokalipsy" ("Apocalypse Now") 1976: "Přeuōmy Missouri" ("The Missouri Breaks") 1973: "Uostatniy tango we Paryžu" 1972: "Uojciec chřestny" ("The Godfather") 1967: "Hrabina s Hōngkōngu" ("A Countess from Hong Kong") 1967: "W zwierciadle zuotygo ôka" ("Reflections in a Golden Eye") 1966: "Uobuawa" ("The Chase") 1966: "Appaloosa" ("The Appaloosa") 1962: "Rebelijo na Boōnty" ("Mutiny on the Bounty") 1962: "Spokojny Amerikōn" ("The Ugly American") 1961: "Dwa ôbliča zymsty" ("One-Eyed Jacks") 1959: "Keby ptoki bez gniozdōw" ("The Fugitive Kind) 1958: "Mode lwy" ("The Young Lions") 1957: "Sayōnara" ("Sayonara") 1956: "Herbaciarnio pod Mieśōnčkem " ("The Teahouse of the August Moon") 1954: "Désirée" 1954: "Dziki" ("The Wild One") 1954: "Na nabřežach" ("On the Waterfront") 1953: "Juljuš Cezar" ("Julius Caesar") 1952: "Viva Zapata!" 1951: "Bana zwano požōndaniym" ("A Streetcar Named Desire") 1950: "Pokuosie wojny" ("The Men") Zajta dōmowo (en) Marlon Brando we NNDB (en) Marlon Brando we Filmweb.pl (pl) Marlon Brando (en) – linia žycio